Joseph Calleja

Joseph Calleja (twieled fit-22 ta' Jannar 1978) huwa tenur Malti. Beda jkanta meta kellu 16-il meta skoprieh it-tenur Brian Cefai u mbagħad kompla jistudja taħt Pawlu Asciak. Ta' 19-il sena għamel id-debutt operistiku tiegħu bħala Macduff fl-opra Macbeth ta' Verdi fit-Teatru Astra ta' Għawdex u wara, fl-istess sena rebaħ premju fil-konkors internazzjonali tal-kant Hans Gabor Belvedere. Fl-1998, rebaħ il-konkors internazzjonali tal-kant liriku Enrico Caruso f'Milan u fl-1999 rebaħ il-premju CulturArte fil-konkors internazzjonali tal-opra Operalia mwaqqaf minn Plácido Domingo. Joseph Calleja hu meqjus bħala wieħed mit-tenuri żgħażagħ l-iżjed promettenti tas-seklu 21.

Fit-2 ta' Novembru 2012, l-Università ta' Malta onorat lil Joseph Calleja bid-Dottorat fil-Letteratura Honoris Causa bħala rikonoxximent tal-kisbiet tiegħu bħala tenur ta' fama internazzjonali.

Suċċessi internazzjonali
Fl-Ewropa, Calleja kanta f'ħafna teatri tal-opra fosthom ir-Royal Opera House f'Londra, fil-Wiener Staatsoper ta' Vjenna, fl-Oper Frankfurt, id-Deutsche Oper Berlin, l-Opéra national du Rhin f'Strasburgu, it-Teatre Principal f'Minorca, il-Gran Teatre del Liceu ta' Barċelona, il- Concertgebouw f'Amsterdam u ħafna oħrajn.

Fl-Istati Uniti, Calleja kanta fil-Metropolitan Opera ta' New York, il-Houston Grand Opera, il-Los Angeles Opera, is-Seattle Opera, il-Washington National Opera, u s-Civic Opera House ta' Chicago.

Calleja irrekordja żewġ CDs, ma' DeccaClassic, ta' arji mill-opri: Tenor Arias u The Golden Voice. F'Lulju tal-2011, it-tielet album solo ta' Calleja, Joseph Calleja – The Maltese Tenor laħaq it-tieni post fil-klassifika Ġermaniża u mill-ewwel laħaq l-ewwel post fil-Billboard Classical Traditional chart tal-Istati Uniti.
 
Joseph Calleja kien nominat Artista tas-Sena 2012 tar-rivista Gramophone. Fl-istess sena, Calleja inħatar bħala l-ewwel ambaxxatur kulturali ta' Malta.

Kunċerti
 Fid-19 ta' Lulju 2009, kanta ma' Michael Bolton.
 F'Lulju 2010, kanta ma' Dionne Warwick u Riccardo Cocciante mal-kor tiegħu ta' mitt tifel u tifla.
 Fid-9 ta' Lulju 2011, Calleja kanta f'kunċert anwali dedikat għalih mas- soprano Hayley Westenra minn Christchurch u l-kantant Taljan Lucio Dalla fuq il-Fosos tal-Furjana.
 Fit-8 ta' Diċembru 2011, Calleja kanta fil-kunċert tal-Premju Nobel għall-Paċi tal-2011 f'Stokkolma.
 Fit-8 ta' Settembru 2012, Calleja kanta fil-Last Night of Proms 2012.
 Fit-18 ta' Jannar 2013, Calleja kanta Pariġi fit-Théâtre des Champs-Elysées.
 Fil-31 ta' Jannar 2013, Calleja kanta fil-Concertgebouw f'Amsterdam, mal-Orquesta Sinfónica de Navarra, immexxija minn Frédéric Chaslin.
 On 1 August 2013, Calleja kanta ma' Zucchero, Rebecca Ferguson, Gianluca Bezzina, Riccardo Cocciante u Tenisha. Kien akkumpanjat mill-kor tiegħu. Il-kunċert sar fuq il-Fosos tal-Furjana mal-Orkestra Nazzjonali Maltija mmexxija mill-Mro. Steven Mercurio.

Recordings u videos
2003: DVD ta' Maria Stuarda, b'Calleja fil-parti ta' Leicester, irrekordjata mill-Fondazione Orchestra Stabile de Bergamo
2004: Diska solo, Tenor Arias, diretta minn Riccardo Chailly bl-Orchestra Sinfonica e Coro di Milano
2004: "Puccini Discoveries": Cantata Cessato il suon dell'armi, diretta minn Riccardo Chailly mal-Orchestra Sinfonica e Coro di Milano 
2005: Diska solo, The Golden Voice, diretta minn Carlo Rizzi mal-Academy of St Martin in the Fields
2009: CD ta' I Capuleti e i Montecchi b'Calleja fil-parti ta' Tebaldo, diretta minn Fabio Luisi
2010: DVD ta' Simon Boccanegra b'Calleja fil-parti ta' Gabriele Adorno b'Plácido Domingo fil-parti prinċipali; irrekordjata fir-Royal Opera House, Covent Garden, Londra
2011: DVD of La traviata b'Calleja fil-parti ta' Alfredo Germont, irrekordjata fir-Royal Opera House, Covent Garden, Londra (nominata għal Grammy)
2011: Diska solo, The Maltese Tenor, mal-Orchestre de la Suisse Romande
2012: Diska solo, "Be My Love - A Tribute to Mario Lanza", BBC Concert Orchestra
Calleja deher bħala mistieden fl-album ta' Renée Fleming, By Request, fejn kanta l-parti ta' Alfredo fl-aħħar xena tal-ewwel att ta' La traviata.  Ir-recording ta' "La donna è mobile" mir-Rigoletto ta' Verdi jinstema' fis-soundtrack tal-film ta' 2007 No Reservations, li taħdem fih Catherine Zeta-Jones.

The Golden Voice u Tenor Arias qalgħu ħafna tifħir kritiku u popolari u t-tejn ġew nominati bħala l-għażla tal-Editur fir-rivista Gramophone.

Singli
2012: "Be My Love" (laħqet ir-raba' post fTracklisten, il-Klassifika Daniża tas-Singli)

 Film 
Joseph Calleja jaħdem il-parti tat-tenur Enrico Caruso fil-film ta' James Gray The Immigrant, li jaħdmu fih ukoll Joaquin Phoenix u Marion Cotillard.

 Repertorju 

Zephoris fSi j'étais roi (Adolphe Adam)
Tebaldo fI Capuleti e i Montecchi (Vincenzo Bellini)
Arturo fI puritani (Bellini)
Elvino fLa sonnambula (Bellini)
Lind fIsabella (Azio Corghi)
Nemorino fL'elisir d'amore (Gaetano Donizetti)
Edgardo fLucia di Lammermoor (Donizetti)
Leicester fMaria Stuarda (Donizetti)
Ernesto fDon Pasquale (Donizetti)
Roberto Devereux fRoberto Devereux (Donizetti)
Faust fFaust (Charles Gounod)
Roméo fRoméo et Juliette (Gounod)
Don Ottavio fDon Giovanni (Mozart)
Rodolfo f'''La bohème (Giacomo Puccini)
Rinuccio fGianni Schicchi (Puccini)
Count Almaviva fIl barbiere di Siviglia (Gioachino Rossini)
Fenton fFalstaff (Giuseppe Verdi)
Edoardo di Sanval fUn giorno di regno (Verdi)
Macduff fMacbeth (Verdi)
The Duke fRigoletto (Verdi)
Alfredo fLa traviata (Verdi)
Hoffmann fLes contes d'Hoffmann (Jacques Offenbach)
 Ruggiero fLa rondine (Puccini)
 Nicias fThaïs (Jules Massenet)
 Pinkerton fMadama Butterfly (Puccini)
 Gabriele Adorno fSimon Boccanegra (Verdi)
 Fritz f'''L'amico Fritz (Pietro Mascagni)
 Nadir f'Les pêcheurs de perles (Georges Bizet)

Referenzi

Ħoloq esterni
 
 Bijografija fuq InstantEncore

Nies ħajjin
Twieldu fl-1978
Tenuri Maltin